**R O M Â N I A (nu produce efecte juridice)\***

**JUDEŢUL MUREŞ**

**MUNICIPIUL TÎRGU MUREŞ PRIMAR,**

**CĂMIN PENTRU PERSOANE VÂRSTNICE dr. Dorin Florea**

**Nr. 1078 din 30.05. 2018**

**E X P U N E R E D E M O T I V E**

 **privind aprobarea componenţei Consiliului Consultativ din cadrul**

 **Serviciului social cu cazare „Căminul pentru persoane vârstnice Tîrgu – Mureş”**

Căminul pentru persoane vârstnice Tîrgu - Mureş este un serviciu public cu personalitate juridică, înfiinţat prin H.C.L. municipal Tîrgu - Mureş nr.275/2005, subordonat Consiliului local municipal Tîrgu - Mureş, ce oferă servicii sociale specializate în îngrijirea persoanelor vârstnice şi care funcţionează în conformitate cu prevederile Legii nr.17/2000 *privind asistenţa socială a persoanelor vârstnice* *,republicată* *cu modificările şi completările ulterioare,* având o capacitate de 76 de locuri.

Potrivit dispoziţiilor Hotărârii Guvernului Nr. 867 /14 octombrie 2015 *pentru aprobarea Nomenclatorului serviciilor sociale precum şi Regulamentelor-cadru de organizare şi funcţionare a serviciilor sociale,* publicate în Monitorul Oficial nr.834/9 noiembrie 2015, Anexa 1 la nomenclator, Art. 10:

“ (1) Consiliul consultativ este o structură care asigură:

 a) monitorizarea de către furnizorul de servicii sociale, care a solicitat şi obţinut licenţa de funcţionare a serviciului social cu cazare, a respectării standardelor minime de calitate;

b) respectarea principiului participării beneficiarilor la luarea deciziilor în ceea ce priveşte funcţionarea centrului.

(2) Consiliul consultativ este compus din reprezentanţi ai furnizorului de servicii sociale (care au înfiinţat ori, după caz, care finanţează instituţia )şi reprezentanţi ai beneficiarilor serviciilor acordate în cadrul centrului, aleşi în mod democratic.

 (3) Consiliul consultativ îndeplineşte următoarele atribuţii principale:

a) participă la deciziile privind planificarea bugetului centrului, în special a aspectelor care au impact direct asupra serviciilor sociale

 b) analizează activităţile derulate în centru şi propune măsuri şi programe de îmbunătăţire a acestora;

c) după caz, îşi exprimă acordul prealabil cu privire la încetarea/sistarea serviciilor.”

Ca urmare a modificărilor survenite în componenţa Consiliului local Municipal Tîrgu Mureş prin demisia d-nei consilier local Gyorfi Julia , în calitate de reprezentant al Consiliului Local Municipal, precum şi pensionarea d-nei Maior Marta, Director Serviciul Public de asistenţă socială în calitate de reprezentant al Municipiului Tîrgu Mureş, care deţineau funcţia de membrii în Consiliului Consultativ al Căminului pentru persoane Vârstnice Tîrgu Mureş, se impune înlocuirea acestora.

În conformitate cu art. 36 alin.(1) şi (2) lit. d), alin.(6) lit.a) pct.2 din Legea nr. 215/2001, *privind administraţia publică locală, republicată, cu modificările şi completările ulterioare,* prin referatul directorului Căminului pentru Persoane Vârstnice Tîrgu Mureş înregistrat cu nr.1077/30.05.2018,

**Propunem:**

**-**completarea **componenţei Consiliului Consultativ** al **Serviciului social cu cazare** „Căminul pentru persoane vârstnice Tîrgu – Mureş”, conform anexei care face parte integrantă din prezenta expunere.

**Vizat,**

**Director executiv Director, Korpádi Győrgy**

 **Căminul pentru persoane vârstnice**

 **dr. Anca Mariela Florea**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R**

 ANEXA PROIECT

Tabel nominal cuprinzând membrii **Consiliului Consultativ** din cadrul

Serviciului social cu cazare „Căminul pentru Persoane Vârstnice Târgu Mureş”

|  |  |
| --- | --- |
|  |  |
| **Nume şi prenume** | **Funcţia** |
| ***Peti Andrei*** | Reprezentant Consiliul Local Municipal Tîrgu Mureş |
|  | Reprezentant Consiliul Local Municipal Tîrgu Mureş |
| ***Matei Dumitru*** | Reprezentant Consiliul Local Municipal Tîrgu Mureş |
|  | Reprezentant Municipiul Tîrgu Mureş |
| ***Tolan Petru*** | Reprezentant al beneficiarilor din Căminul pentru Persoane Vârstnice Tîrgu Mureş |
| ***Vasile Hanc*** | Reprezentant al beneficiarilor din Căminul pentru Persoane Vârstnice Tîrgu Mureş |
| ***Popa Alexandru Laurenţiu*** | Reprezentant al beneficiarilor din Căminul pentru Persoane Vârstnice Tîrgu Mureş |